stanford-oval/wikipedia huggingface dataset:
יש כאן יותר מזה
רקע ויציאה לאור > מופע הינדיקים

באוגוסט 2024 התגרש מאשתו וב-24 בנובמבר 2024 הוציא את אלבום ההופעה השני שלו, "מופע הינדיקים"  אשר כלל כל עשרת השירים מ"יש כאן יותר מזה" ואליהם נוספו גם השירים "שבורי לב", "דור" ו"ממך עד אליי". ביום יציאת אלבום ההופעה פרסם בן ארי ברשתות החברתיות:
שבועיים אחרי שהודענו על הפרידה נסעתי לבקר את ההורים שלי בירושלים. ברמזור ליד גן סאקר דפק לי על השמשה איזה בחור על אופנוע, סימן לי להוריד את החלון כי הוא רוצה להגיד לי משהו. "חנניה אני חייב שתוציא אלבום חדש, חייב לצעוק כבר את שירי הפרידה שתכתוב!". אמרתי לו כפרה, אם באמת בא לך לשמוע, פשוט תקשיב שוב לאלבום האחרון שהוצאתי. באמת של החיים כבר כתבתי אלבום פרידה. הכל שם.
קבלה ביקורתית

לאחר ערב החשיפה לאלבום ב-4 ביוני, כתב יעקב אסרף, מנהלו המוזיקלי של חנן בן ארי, כי יש המון שורות באלבום שהוא עצמו לא היה כותב אותם, אך שיבח את הזמר על אומץ לבו.
עם צאת האלבום כתב אמיר שוורץ מאתר "ynet" כי אפשר למצוא הרבה אמת וכנות באלבום החדש של בן ארי. הוא הוסיף כי המילים מתוך הרצועה השביעית, ”הבל הבלים הכל הבל חוץ מכדורגל”, המחברות בין המילים מספר קהלת לבין קולות השדרנים ממשחקי נבחרת ישראל עד גיל 20 אמנם עלול להתפרש ככפירה אך הוא מייצג את המסוגלות של בן ארי למצוא את ה"קודש" בתוך "עולם החול".
הוא ציין כי על אף שמינון הלהיטים הפוטנציאלי שעשויים לצאת מתוך האלבום נמוך מזה שאפיין את שני אלבומיו הקודמים של בן ארי, זוהי ככל הנראה היצירה הכי חשובה ושלמה שלו, המיטיבה להציג את ההתפתחות המתבקשת שלו כאמן. זאת משום שמוזיקאי ויוצר אמיתי השואף לשרטט לעצמו דרך ארוכה, מבין שעל מנת לסלול אותה הוא זקוק ליותר מעוד כמה להיטים. הוא חייב לבנות לעצמו קאדר שירים שיעניין להאזין להם גם בעוד זמן רב.
עפרה לקס מערוץ 7 כתבה כי באלבום הזה יש הרבה הרהורים, אשר מתבטאים באמירות חשופות ובוטות יותר לעומת יצירותיו הקודמות, אביחי ישראל מאתר כיפה כתב כי לאלבום יש שם אופטימי ומתעתע, ודודי פטימר מ"מעריב" כתב כי "יש כאן יותר מזה" הוא האישי מבין אלבומי בן ארי.
על פי עמי פרידמן מעיתון "ישראל היום", בן ארי עצמו מודע לשעטנז הדמוגרפי ולשלל הניגודים שהוא מייצג, ובחר להתייחס לכך בשורות כמו ”יש בי בני ברק, יש בי עזה, יש את כל אולפן שישי. יש בי פרא, ילד חרא, יש בי בית מקדש שלישי” מתוך השיר "אמסטרדם", אשר לטענתו, זהו שיר שיכול להפוך ללהיט ואף לקלאסיקה. הוא ציין כי המפגש בין הזהויות של חנן בן ארי הוליד את אחד האלבומים הטובים והחשובים שנעשו, והוסיף כי שיר הנושא של האלבום "חותם אותו בתחושה של השלמה ופיכחון. הבנה מעודדת שהכל זמני וארעי, לטוב ולרע. גם הגוף הזה, גם הנפש, וגם התקופה הקשה".
נדב מנוחין מ"וואלה!" כתב כי זהו אלבום עצוב ומינורי חסר צבע, חוזר על עצמו ועל הנוסחאות המוכרות, רצוף בלדות ונטול המנונים מובהקים. אך ציין כי האכזבה נובעת במידה רבה מהציפיות הגבוהות ממנו. הוא הזכיר לטובה את שיתוף הפעולה עם טדי נגוסה שמוסיף טעם חדש, ואת "חוץ מכדורגל", אשר לדבריו, הפזמון שלו עומד בשורה אחת לצד השירים הכי יפים של הזמר.
לפי אוהד רובינשטיין מ"מקור ראשון", המאבקים הפנימיים של הזמר ניכרים היטב במילות השירים בהן הוא מתאר את המלחמה הפנימית שלו עם עצמו וההקרנה שלה החוצה. הוא הוסיף כי האלבום מבהיר שבן ארי איננו דמות חד-גונית, דבר שמתבטא בפערים המתוארים בינו לבין אשתו שמיוצגים ב"עטלף עיוור" וב-"חוץ מכדורגל". הוא ציין לשבח את הבחירה להפקיד את הפקת האלבום בידי תומר בירן, אשר יצרה פסקול מוזיקלי מעניין ושונה מזה שהגיש בן ארי עד אז. ובנוסף כתב שהדבר מתבטא במיוחד בשיר "הינדיק 2023", אשר בשונה מ"הינדיק" שיצא ב-2016, זוהי גרסה מהורהרת ואפלה יותר אשר נותנת את התחושה של הדמות המרכזית בסיפורו של רבי נחמן מברסלב.
פרסים

| שנה | פרס | קטגוריה | תוצאה | ביבליוגרפיה |
| --- | --- | --- | --- | --- |
| 2024 | פרס אקו"ם | הישג השנה למחבר ע"ש יוסי בנאי | זכייה |  |
רשימת רצועות

| יש כאן יותר מזה> מס' | יש כאן יותר מזה> שם | יש כאן יותר מזה> מילים | יש כאן יותר מזה> לחן | יש כאן יותר מזה> משך | יש כאן יותר מזה>  | יש כאן יותר מזה>  | יש כאן יותר מזה>  | יש כאן יותר מזה>  | יש כאן יותר מזה>  |
| --- | --- | --- | --- | --- | --- | --- | --- | --- | --- |
| 1. | אמסטרדם  | חנן בן ארי, נריה בן ארי | חנן בן ארי | 3:57 |  |  |  |  |  |
| 2. | עטלף עיוור  | חנן בן ארי | חנן בן ארי | 3:43 |  |  |  |  |  |
| 3. | אחד עד עשר  | חנן בן ארי | חנן בן ארי | 3:53 |  |  |  |  |  |
| 4. | הינדיק 2023  | חנן בן ארי | חנן בן ארי | 4:32 |  |  |  |  |  |
| 5. | אביתר  | חנן בן ארי | חנן בן ארי | 1:29 |  |  |  |  |  |
| 6. | ישנה  | שיר השירים, חנן בן ארי | חנן בן ארי | 3:41 |  |  |  |  |  |
| 7. | חוץ מכדורגל  | חנן בן ארי | חנן בן ארי | 4:23 |  |  |  |  |  |
| 8. | אחריך  | חנן בן ארי | חנן בן ארי | 3:18 |  |  |  |  |  |
| 9. | למעלה (יחד עם טדי נגוסה)   | חנן בן ארי, נריה בן ארי, ליאור אנגלמן, טדי נגוסה | חנן בן ארי | 3:16 |  |  |  |  |  |
| 10. | יש כאן יותר מזה  | חנן בן ארי | חנן בן ארי | 4:07 |  |  |  |  |  |
| משך כולל: | משך כולל: | משך כולל: | משך כולל: | 38:29 |  |  |  |  |  |
עטיפת האלבום

כמה שבועות לאחר צאת האלבום איימו מנהליו של חנן בן ארי בתביעה נגד הזמרת ספיר סבן בטענה שעטיפת הסינגל "עוד" שפרסמה ב-20 ביוני 2023, הועתקה מעטיפת אלבומו של בן ארי, אשר נוצרה על ידי איתן כהן וצולמה בידי עמית אלקיים.
בהצדעה

בהצדעה הוא מועדון צרכנים הכולל הטבות למשרתים פעילים בשירות המילואים ול"משוחררים בכבוד" מצה"ל. המועדון הוקם על ידי הקרן והיחידה לחיילים משוחררים במשרד הביטחון ואגף כוח אדם בצה"ל, אך מופעל על ידי חברה פרטית. החברות במועדון מקנה גישה לאתר האינטרנט של המועדון ובו הטבות והנחות במגוון תחומים.
התשתית להקמתו וההחלטה לתקצבו התקבלה בשנת 2008 עם כניסתו לתוקף של חוק שירות המילואים, במטרה להטיב עם המשרתים הפעילים במילואים. המועדון הוכפף לענף תגבורת מילואים באגף כוח אדם בצה"ל. משרד הביטחון מעניק למועדון תקציב של כ-10 מיליון שקלים בשנה. זכאים להצטרף למועדון חיילי מילואים, בעלי תעודת משרת מילואים פעיל.
בטרם הוחלט על הקמת מועדון "בהצדעה" הושמעה ביקורת מצד חיילי מילואים על כך שאינם מתוגמלים כראוי בהיבט הצרכני. חיילי המילואים דרשו כי יצורפו למועדון "חבר משרתי קבע והגמלאים". התנגדות מצד המועדון הובילה להקמת מועדון "בהצדעה", כמועדון נפרד למשרתי המילואים הפעילים. לבעלי תפקידים בכירים במילואים כגון מפקדי גדודים ומפקדי פלוגות ניתנה האופציה להצטרף גם למועדון "חבר".
החל מ-15 באוקטובר 2017, מימוש ההטבות באתר המועדון מתאפשר רק לבעלי כרטיס האשראי של המועדון, המונפק על ידי חברת max.
הערות שוליים

↑  בהצדעה - באתר אגף כוח אדם של צה"ל
↑  אליצפן רוזנברג, לא רק חובות: כרטיס אשראי חדש למילואימניקים, באתר ynet, 28 במאי 2013
↑  מירב קריסטל, בהצדעה: המחאה לא הצליחה, המילואימניקים יאלצו לעבור ללאומי קארד, באתר ynet, 3 באוקטובר 2017
ערך זה הוא קצרמרבנושא צה"ל. אתם מוזמנים לתרום לוויקיפדיה ו.
קול ביער

קול ביער הוא ניגון שמיוחס לסבא משפולי.
אודות

הניגון הוא בן ארבעה בתים, והוא משל לגעגועי הקב"ה, האב, אל בניו, עם ישראל, שישובו אל ביתו (הכוונה בשיבה לביתו היא גם במובן הגאוגרפי, שיבה לארץ ישראל ולבית המקדש, וגם במובן הרוחני, חזרה בתשובה). הבנים משיבים לו שיש שומר שמונע מהם לשוב אליו. הבסיס הרעיוני של השיר לקוח מדברי המדרש לפיו הקב"ה קורא לעם ישראל לשוב אליו, ואילו ישראל משיבים לו "רבונו של עולם שלך היא".
לפי אליעזר שטינמן הסבא היה שר את הניגון בשעת תיקון חצות ביער עם חסידיו.
הניגון השתמר ונפוץ בחסידות חב"ד, והוא נחשב גם לניגון חב"ד. הוא מופיע בספר הניגונים - חב"ד ניגון מספר כ"ג (23), ונהוג לשיר אותו בחודש אלול.
מילות השיר

השיר הוא בשפות עברית, יידיש ואוקראינית, כך שכל אחד מהבתים מושר בשלוש השפות:
בית ראשון: (עברית:) קול ביער אנוכי שומע, אב לבנים קורא. (יידיש:) א געשריי און א געוואלד און א געפילדער א פאטער אין וואלד זוכט זיינע קינדער. (אוקראינית:) שום אוווליעס זווקואיעט, באטקא ווליעס סוואאיך, דיעטיי אן שוקאיעט.



בית שני: (עברית:) בני בני להיכן הלכתם, אשר עלי כך שכחתם. (יידיש:) קינדער קינדער וואו זייט איהר געוועזען, וואס אויף מיר האט איהר שוין פארגעסען. (אוקראינית:) דיעטי דיעטי גדיע ווי בילי שטא מעניא טאק זאבילי.



בית שלישי: (עברית:) בני בני שובו לביתי, כי לא אוכל לשבת יחידי בביתי. (יידיש:) קינדער קינדער קומט צו מיר אהיים ווארום מיר איז אומעטיג צו זיצן אליין. (אוקראינית:) דיעטי דיעטי אידיטיע דא דאמו, בא מניע סקוטשנא סידיעט סאמאמו.



בית רביעי: (עברית:) אבינו אבינו איך נשוב אליך, והשומר עומד בשער המלך. (יידיש:) פאטער פאטער ווי קענען מיר געהן צו דיר, אז דער שומר שטייט דאך ביי דער טיר. (אוקראינית:) באטקא באטקא קאק נאם איטי קאגדא סטאראזשו ניע פוסקאיוט נאם איטי.
העברית והיידיש מצוטט מספר הניגונים חב"ד.
בעברית בפעם אחת:
קול ביער אנכי שומע, אב לבנים קורא.

בני בני היכן הלכתם, אשר עלי כך שכחתם. 

בני בני לכו לביתי, כי לא אוכל לשבת יחידי.

אבינו אבינו איך נלך, השומר עומד בשער המלך.
חלק מהזמרים שרים רק את העברית והקטע הראשון ביידיש.
ביצועים

בתחילת שנות ה-60 של המאה ה-20 הופיע השיר באלבום "ניגוני חב"ד" 3 של ניח"ח. נדב בכר ואורן צור הוציאו עם ארז לב ארי את הניגון כסינגל. השיר נכלל בפלייליסט של גלגלצ. אברהם מרדכי שוורץ כלל את השיר באלבומו כרובים עליונים תחת השם 'א גשריי'. בוצע על ידי אלי מרקוס.
הערות שוליים

↑  איכה רבה, פרשה ה', פסקה כ"א
↑  שמואל זלמנוב, ספר הניגונים, 1949, ניו יורק. עמוד מ"ח
↑  בין המקובלים "יער" הוא רמז לעולם העשיה. ראו למשל כאן בדברי רבי שלום שרעבי: "...והוא הנקרא 'שר היער'..."
↑  רומז לדברי רבי אלכסנדרי בתלמוד בבלי, מסכת ברכות, דף י"ז, עמוד א': "ריבון העולמים, גלוי וידוע לפניך שרצוננו לעשות רצונך, ומי מעכב שאור שבעיסה ושיעבוד מלכויות. יהי רצון מלפניך שתצילנו מידם, ונשוב לעשות חוקי רצונך בלבב שלם".
↑  ראו כאן
| ניגוני חב"ד |
| --- | --- | --- |
| הניגונים המכוונים | "ניגון שלוש תנועות" ■ אדמו"ר הזקן: ניגוני רבי שניאור זלמן • "ארבע בבות" • "אבינו מלכנו" • "אלי אתה" • "כאיל תערוג" • "קול דודי" ■ אדמו"ר האמצעי: "ניגון הקאפעליע" ■ הצמח צדק: "ניגון ההשתטחות" • "ימין ה' רוממה" • "כאיל תערוג" ■ אדמו"ר המהר"ש: "לכתחילה אריבער" ■ אדמו"ר הרש"ב: "ניגון הכנה" • "ניגון רוסטוב" ■ אדמו"ר הריי"צ: "ניגון הבינוני" ■ הרבי מלובביץ': ניגוני הרבי מלובביץ' • "אנעים זמירות" • "אתה בחרתנו" • "דרכך אלוקינו" • "הוא אלוקינו" • "והיא שעמדה" • "כי אנו עמך 1" • "כי אנו עמך 2" • "צמאה לך נפשי" • "צמאה צמאה" • "רחמנא דעני" • "שאמיל" |  |
| ניגונים נוספים | "קול ביער" • "הנשמה יורדת" • "פדה בשלום" • "ניגון לי"ב–י"ג תמוז" • "והריקותי לכם ברכה" • "ניע זשוריצי כלופצי" • "ניגון לחסידי הצמח צדק" • "ניגון הקפות" • "ניגון הכנה" • "ממצרים גאלתנו" • "יעלה תחנוננו" • "ופרצת" • "הצילני נא" • "הושיעה את עמך" • "אך לאלוקים" • "אימתי קאתי מר" • "ניגון מפולטבה" • "שובה השם" • "ניגון הפלפול" |  |
ישנם מעל 500 ניגוני חב"ד, מובאים רק ניגונים נבחרים
כללי: ניח"ח • ספר הניגונים ■ פרויקטים: ניגוני חב"ד (16 אלבומים) • משה לאופר מנגן חב"ד (4 אלבומים) • צמאה (6 אלבומים) ■ אלבומים: ניגון הבעש"ט • אבינו מלכנו • האפ קאזאק • יענקל יענקל
| --- | --- |
בקרת זהויות :  MusicBrainz work: b2332bca-bc5f-410f-9cd9-89bb58552544
נבחרת ניקרגואה בכדורגל

נבחרת ניקרגואה בכדורגל, הידועה בכינוייה "לוס פינולרוס", היא נבחרת הכדורגל הלאומית של ניקרגואה. הנבחרת היא אחת החלשות במרכז אמריקה. למרות שהדבר אינו נהוג במרכז אמריקה, הכדורגל אינו הספורט הנחשב במדינה ויש יותר חשיבות לענף הבייסבול. הנבחרת העפילה פעמיים לטורניר גביע הזהב של CONCACAF, אך הפסידה בכל משחקיה.
הדירוג הנוכחי של נבחרת ניקרגואה ברשימת הדירוג של פיפ"א, הוא המקום ה-133 בעולם, נכון ל-28 בנובמבר 2024; הניקוד הוא 1,114.28 – ירידה של נקודה אחת לעומת ניקוד קודם. דירוג השיא 92 נמדד לראשונה בדצמבר 2015, והדירוג הנמוך ביותר 193 נמדד לראשונה בדצמבר 1999.
כל גביעי העולם

1930 עד 1990 - לא נכנסה
1994 עד 2022 - לא העפילה
כל אליפויות CONCACAF/גביע הזהב

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אל סלוודור 1963 | סיבוב ראשון | 4 | 0 | 0 | 4 | 2 | 15 |
גואטמלה 1965: לא העפילה
| הונדורס 1967 | מקום שישי | 5 | 0 | 1 | 4 | 3 | 12 |
קוסטה ריקה 1969: לא נרשמה
טרינידד וטובגו 1971: לא העפילה
האיטי 1973: לא העפילה
מקסיקו 1977: לא נרשמה
הונדורס 1981: לא נרשמה
1985: לא נרשמה
1989: לא נרשמה
ארצות הברית 1991: לא העפילה
ארצות הברית מקסיקו 1993: לא העפילה
ארצות הברית 1996: לא העפילה
ארצות הברית 1998: לא העפילה
ארצות הברית 2000: לא העפילה
ארצות הברית 2002: לא העפילה
ארצות הברית מקסיקו 2003: לא העפילה
ארצות הברית 2005: לא העפילה
ארצות הברית 2007: לא העפילה
| ארצות הברית 2009 | סיבוב ראשון | 3 | 0 | 0 | 3 | 0 | 8 |
ארצות הברית 2011: לא העפילה
ארצות הברית 2013: לא העפילה
ארצות הברית קנדה 2015: לא העפילה
| ארצות הברית 2017 | סיבוב ראשון | 3 | 0 | 0 | 3 | 1 | 7 |
| ארצות הברית קוסטה ריקה ג'מייקה 2019 | סיבוב ראשון | 3 | 0 | 0 | 3 | 0 | 8 |
ארצות הברית 2021: לא העפילה
ארצות הברית קנדה 2023: העפילה אך הושעתה
ארצות הברית קנדה 2025: 
| סה"כ | 5/27 | 18 | 0 | 1 | 17 | 6 | 50 |
משחקי תיקו כוללים גם משחקים שהוכרעו בבעיטות הכרעה
ליגת האומות של CONCACAF

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ארצות הברית 2019-2020 | ב | שלב הבתים | 6 | 2 | 1 | 3 | 9 | 11 |
| ארצות הברית 2022-2023 | ב | סיימה ראשונה בשלב הבתים אך נפסלה | 6 | 4 | 2 | 0 | 15 | 5 |
| ארצות הברית 2023-2024 | ב | עלתה לדרג א | 6 | 5 | 1 | 0 | 17 | 1 |
| ארצות הברית 2024-2025 | א | שלב הבתים | 4 | 2 | 1 | 1 | 5 | 5 |
| ארצות הברית 2026-2027 | א |  |  |  |  |  |  |  |
| סה"כ | סה"כ | סה"כ | 22 | 13 | 5 | 4 | 46 | 22 |
משחקי תיקו כוללים גם משחקים שהוכרעו בבעיטות הכרעה
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
קתי מאנינג

קתי אלן מאנינג (באנגלית: Kathy Manning; נולדה ב-3 בדצמבר 1956) היא עורכת דין ופוליטיקאית יהודייה-אמריקאית המכהנת כחברת בית הנבחרים של ארצות הברית מטעם מחוז הקונגרס השישי של קרוליינה הצפונית. היא אחת מחברות הקונגרס שנבחרו בבחירות 2020, ושנתיים לפני כן הייתה המועמדת הדמוקרטית לייצוג מחוז הקונגרס ה-13 של קרוליינה הצפונית במהלך בחירות של 2018.
ביוגרפיה

מאנינג נולד בדטרויט שבמישיגן למשפחה יהודית. אביה עבד בחברת פורד במשך ארבעים שנה, ואמה הייתה מורה בבית ספר ציבורי באזור מגוריה. מאנינג למדה באוניברסיטת הרווארד ובבית הספר למשפטים באוניברסיטת מישיגן[דרוש מקור].
לאחר שהשלימה את לימודיה הגבוהים היא כיהנה כמנהלת בארגון הפדרציות היהודיות בצפון אמריקה.
בבחירות 2018 התמודדה מאנינג נגד חבר הקונגרס המכהן טד באד על מושב בבית הנבחרים של ארצות הברית מטעם מחוז הקונגרס ה-13 של קרוליינה הצפונית, באותה העת המחוז השתרע מהפרוורים הצפוניים של שארלוט עד לגרינסבורו, מאנינג הפסידה לבאד שניצח ברוב של כ-51% מהקולות לעומת 45% למאנינג.
שנתיים לאחר מכן, בבחירות 2020, ניצחה מאנינג בפריימריז הדמוקרטים וגם בבחירות הכלליות. היא גברה על המועמדת הרפובליקנית לי היווד כשגרפה כ-62% מקולות הבוחרים. היא הושבעה לתפקידה ב-3 בינואר 2021 עם התכנסות הקונגרס ה-117 של ארצות הברית. מאנינג היא הדמוקרטית הראשונה שמייצגת מחוז קונגרס זה מאז 1985.
מאנינג נחשבת על ידי העיתונות כאחת מחברות הקונגרס הפרו-ישראליות ביותר במפלגה הדמוקרטית וזאת לצד חברים נוספים במפלגתה.
הערות שוליים

↑  Murphy, Brian (18 באוקטובר 2018). "Challenger turns health care fight personal in her congressional bid in NC". The News & Observer. נבדק ב-30 באוקטובר 2020. {{cite news}}:  (עזרה)
↑  Fisher, Alyssa (9 במאי 2018). "Meet North Carolina Democrat Kathy Manning – The Forward". Forward.com. נבדק ב-26 באוקטובר 2018. {{cite web}}:  (עזרה)
↑  https://greensboro.com/news/local_news/kathy-manning-announces-congressional-candidacy-as-judges-review-redrawn-district-map/article_7c1c5bb8-f892-5f2e-8782-a14da9928453.html
↑  JTA, קתי מאנינג, לשעבר ראש הפדרציות היהודיות, זוכה במירוץ הקונגרס בצפון קרוליינה, ‏4 בנובמבר 2020
↑    מיכאל טוכפלד, ‏מוושינגטון באהבה: החברים הדמוקרטים החדשים של ישראל, בעיתון מקור ראשון, 22 בנובמבר 2020
| --- | --- |
בקרת זהויות :  SNAC: w61m02dj  US Congress: M001135
אתרי מורשת עולמית בישראל

זוהי רשימה של אתרי מורשת עולמית בישראל, כפי שנרשמו ברשימת אתרי המורשת העולמית של אונסק"ו.
אתרים ברשימה הטנטטיבית

בנוסף לאתרים הרשומים ברשימת אתרי המורשת העולמית, המדינות החברות באונסק"ו יכולות לנהל רשימה של אתרים ארעיים שהן עשויות להגיש מועמדות עבורם. מועמדויות לרשימת אתרי המורשת העולמית מתקבלות רק אם האתר היה רשום בעבר ברשימה הטנטטיבית. נכון ל-2015, ישראל רשמה 18 אתרים ברשימה הטנטטיבית שלה:
| אתר | תמונה | מקום | קריטריונים | שנה |
| --- | --- | --- | --- | --- |
| שער הקשת המשולשת בדן ומקורות הירדן |  | מחוז הצפון | מעורב: (4)(6)(7)(10) | 2000 |
| בתי כנסת קדומים בגליל |  | מחוז הצפון | תרבותי: (3)(6) | 2000 |
| מסעות הגליל של ישו והשליחים |  | מחוז הצפון | תרבותי: (3)(6) | 2000 |
| הכנרת ואתריה העתיקים |  | מחוז הצפון | מעורב | 2000 |
| חורבת מנים |  | מחוז הצפון | תרבותי: (4) | 2000 |
| הר ארבל (ארבל, נבי שועייב, קרני חיטין) |  | מחוז הצפון | מעורב | 2000 |
| דגניה א' ונהלל |  | מחוז הצפון | תרבותי: (4)(5) | 2000 |
| בית שאן |  | מחוז הצפון | תרבותי: (2)(4)(5)(6) | 2000 |
| קיסריה |  | מחוז חיפה | תרבותי: (2)(4)(5)(6) | 2000 |
| המסגד הלבן של רמלה |  | מחוז המרכז | תרבותי: (2)(4) | 2000 |
| ירושלים (הרחבה) |  | מחוז ירושלים | תרבותי: (1)(2)(3)(4)(5)(6) | 2000 |
| הר כרכום |  | מחוז הדרום | תרבותי: (3)(5) | 2000 |
| בקעת תמנע |  | מחוז הדרום | מעורב | 2000 |
| המבצרים הצלבניים |  | מחוזות שונים | תרבותי: (4)(5)(6) | 2000 |
| ארץ המכתשים |  | מחוז הדרום | מעורב | 2001 |
| הבקע הסורי-אפריקני – נתיבי נדידה – עמק החולה |  | מחוז הצפון | טבעי | 2004 |
| ליפתא – כפר הרים מסורתי |  | מחוז ירושלים | תרבותי: (2)(3)(5) | 2015 |
| עין כרם, כפר ונוף התרבות שלו |  | מחוז ירושלים | תרבותי: (2)(3)(5)(6) | 2015 |
ראו גם

דיני פניות ציבור בנושאי תיירות במשרדי מדינת ישראל
תיירות בישראל
אתר מורשת עולמית
הערות שוליים

↑  Israel - UNESCO World Heritage Convention
↑  "Tentative Lists". UNESCO. נבדק ב-12 ביולי 2014. {{cite web}}:  (עזרה)
↑  UNESCO World Heritage Centre, UNESCO World Heritage Centre - Tentative Lists, UNESCO World Heritage Centre (באנגלית)
| דגל ישראל סמל אונסק"ו אתרי מורשת עולמית בישראל |
| --- | --- | --- |
| אתרים | העיר העתיקה בירושלים וחומותיה • מצדה • העיר העתיקה בעכו • העיר הלבנה בתל אביב • מערות בית גוברין ומרשה בגבעות יהודה (בית גוברין ומרשה) • בית שערים |  |
| המקומות הבהאים הקדושים בחיפה ובגליל המערבי | המרכז הבהאי העולמי: מקדש הבאב • אל-באהג'ה • בית הצדק העולמי |  |
| תלים מקראיים | תל מגידו • תל חצור • תל באר שבע |  |
| דרך הבשמים | עבדת • ממשית • חלוצה • שבטה • מואה הנבטית • חורבת קצרה • מצד נקרות • מצד גרפון • מצד סהרונים • מצד מחמל |  |
| נחל מערות | מערת תנור • מערת גמל • מערת הנחל • מערת הגדי |  |
הכוכב הבא 2015

| --- | --- |
סמליל העונה
סמליל העונה
 מנחים:  אסי עזר ורותם סלע
 שופטים:  הראל סקעת, מוקי, קרן פלס, אסף אטדגי
 זוכים:  נדב גדג'
 פרסים:  ייצוג ישראל באירוויזיון 2015
 שידור
 רשת שידור:  קשת 12
 תקופת שידור מקורית:  9 בדצמבר 2014 – 17 בפברואר 2015
 
 → הכוכב הבא 2014הכוכב הבא לאירוויזיון 2016 ←
הכוכב הבא 2015 הייתה העונה השנייה של תוכנית הריאליטי הישראלית "הכוכב הבא", שבו הפרס שקיבל זוכה התחרות הוא ייצוג ישראל באירוויזיון. את התחרות הנחו אסי עזר ורותם סלע, ופאנל השופטים הורכב מהראל סקעת, מוקי, קרן פלס ואסף אטדגי. הזוכה, נדב גדג', נבחר לייצג את ישראל באירוויזיון 2015, שהתקיים בווינה שבאוסטריה. שירו לתחרות היה "Golden Boy", והוא דורג בערב הגמר במקום התשיעי עם 97 נקודות.
מהלך התחרות

המבצע נבחר על ידי תוכנית המציאות "הכוכב הבא לאירוויזיון", ששודרה במסגרת שידורי קשת בערוץ 2 וכן באתר האינטרנט שלה, "mako". הוגדר מראש כי הזוכה בתוכנית ייצג את ישראל באירוויזיון 2015.
מנחי התוכניות היו אסי עזר ורותם סלע ופאנל השופטים כלל את אסף אטדגי, מוקי, קרן פלס והראל סקעת (הנציג של ישראל באירוויזיון 2010).
התחרות כללה שמונה-עשר משדרים שהחלו ב-9 בדצמבר 2014 והסתיימו עם המבצע המנצח ב-17 בפברואר 2015. לאחר שלב האודישנים, שלב השופטים ושלב הדו-קרב, עשרה אמנים היו מועמדים לתחרות. נדב גדג' ניצח בתחרות ונבחר לייצג את ישראל.
מהלך התחרות > שלב הדו-קרב

שלב הדו-קרב שודר מה-18 בינואר 2015 ועד ה-20 בינואר 2015. 10 מתוך 16 המתמודדים עברו לשלב הבא לאחר שכל מתמודד קיבל ציון גבוה בדו-קרב. כל משדר הורכב משני שלבים: בשלב הראשון בכל משדר שמונה מתוך שישה-עשר המתמודדים הוצמדו לארבעה זוגות דו-קרב. מכל דו-קרב, המתמודד עם הציון הגבוה עבר לשלב הבא של התחרות. בסיום השלב הראשון במשדר הראשון השופטים הדיחו את אחד מתוך ארבעת המתמודדים שהיה עם הביצוע הפחות טוב לדעתם ואילו במשדר השני השופטים הדיחו שניים מתוך ארבעת המתמודדים שהיו עם הביצוע הפחות טוב לדעתם. בשלב השני של המשדר הראשון היו שלושת המתמודדים הנותרים שבצעו שיר נוסף והמתמודד עם הציון הגבוה ביותר עבר לשלב הבא ואילו במשדר השני היו שני המתמודדים הנותרים שבצעו שיר נוסף והמתמודד עם הציון הגבוה ביותר עבר לשלב הבא.
מהלך התחרות > שלב השיר בהקדשה

שלב השיר בהקדשה שודר ב-25 בינואר 2015. כל מתמודד שר שיר עבור בן אדם שקרוב אליו, במהלך השיר אותו אדם הופיע בווידאו ברקע ובירך את המתמודד. על כל מתמודד היה לעבור את ה-70% על מנת שיעבור לשלב הבא. שלושת המתמודדים שלא השיגו ציון של 70% הועמדו להדחה והשופטים הצילו מהדחה את אחת המתמודדות ושני המתמודדים הנותרים הודחו.
| סדר | שם המבצע | שם השיר | הצבעת השופטים> סקעת | הצבעת השופטים> פלס | הצבעת השופטים> מוקי | הצבעת השופטים> אטדגי | ציון | תוצאה |
| --- | --- | --- | --- | --- | --- | --- | --- | --- |
| 1 | נאוה תהילה ולקר | "Black Bird" |  |  |  |  | 77% | עברה |
| 2 | אביה שושני | "מישהו לרוץ איתו" |  |  |  |  | 62% | ניצלה מהדחה |
| 3 | נדב גדג' | "Just the Two of Us" |  |  |  |  | 82% | עבר |
| 4 | אורית ביינסאי | "I Have Nothing" |  |  |  |  | 72% | עברה |
| 5 | אסיף זילברמן | "קפה אצל ברטה" |  |  |  |  | 69% | הודח |
| 6 | סער דוידוב | "הלב דומע" |  |  |  |  | 73% | עבר |
| 7 | יפי ואושר אריכא | "אל תשליכני לעת זיקנה" |  |  |  |  | 73% | עברו |
| 8 | שרי נחמיאס | "You Oughta Know" |  |  |  |  | 75% | עברה |
| 9 | לירוז בלאס | "Fighter" |  |  |  |  | 60% | הודחה |
| 10 | איקי לוי והראסטה היברו מאן | "אתיופיה" |  |  |  |  | 89% | עברו |
מהלך התחרות > שלב הספיישל אירוויזיון

שלב הספיישל אירוויזיון שודר ב-27 בינואר 2015 והורכב משני שלבי דו-קרב: בשלב הראשון שמונת המתמודדים הנותרים הוצמדו לארבעה זוגות דו-קרב. מכל דו-קרב, המתמודד עם הציון הגבוה עבר לשלב הבא של התחרות. בסיום השלב הראשון השופטים הצילו מהדחה את אחד מתוך ארבעת המתמודדים שהיה עם הביצוע הטוב לדעתם. בשלב השני היו שלושת המתמודדים הנותרים שבצעו שיר נוסף ושני המתמודדים עם הציון הגבוה ביותר עברו לשלב הבא.
| דו קרב> דו קרב.שלב ראשון | סדר> סדר.שלב ראשון | שם המבצע> שם המבצע.שלב ראשון | שם השיר> שם השיר.שלב ראשון | הצבעת השופטים> סקעת.שלב ראשון | הצבעת השופטים> פלס.שלב ראשון | הצבעת השופטים> מוקי.שלב ראשון | הצבעת השופטים> אטדגי.שלב ראשון | ציון> ציון.שלב ראשון | תוצאה> תוצאה.שלב ראשון |
| --- | --- | --- | --- | --- | --- | --- | --- | --- | --- |
| I | 1 | אביה שושני | "מילים" |  |  |  |  | 91% | עברה |
| I | 2 | יפי ואושר אריכא | "הלוואי" |  |  |  |  | 68% | שלב שני |
| II | 3 | נאוה תהילה ולקר | "עוד נגיע" |  |  |  |  | 81% | עברה |
| II | 4 | סער דוידוב | "דרך המלך" |  |  |  |  | 72% | ניצל מהדחה |
| III | 5 | אורית ביינסאי | "כאילו כאן" |  |  |  |  | 75% | עברה |
| III | 6 | נדב גדג' | "Ne partez pas sans moi" |  |  |  |  | 57% | שלב שני |
| IV | 7 | שרי נחמיאס | "השקט שנשאר" |  |  |  |  | 55% | שלב שני |
| IV | 8 | איקי לוי והראסטה היברו מאן | "נתתי לה חיי" |  |  |  |  | 94% | עברו |
שלב שני
| V | 9 | יפי ואושר אריכא | "אם את עדיין אוהבת אותי" |  |  |  |  | 69% | הודחו |
| V | 10 | נדב גדג' | "When I Was Your Man" |  |  |  |  | 89% | עבר |
| V | 11 | שרי נחמיאס | "Fallin'" |  |  |  |  | 95% | עברה |
מהלך התחרות > רבע הגמר

רבע הגמר שודר ב-1 בפברואר 2015 והורכב משני שלבים. בשלב הראשון כל המתמודדים הופיעו מאחורי המסך, מלבד שני המתמודדים הראשונים, נדב גדג' ונאוה תהילה ולקר. שני המתמודדים עם הציונים הנמוכים ביותר נשלחו לשלב השני וכל שאר המתמודדים עלו לחצי הגמר. בשלב השני התמודדו שני המבצעים שקיבלו את הציונים הכי נמוכים בביצוע נוסף והמתמודד שקיבל את הציון הגבוה מבין השניים עבר לשלב הבא.
| סדר> סדר.שלב ראשון | שם המבצע> שם המבצע.שלב ראשון | שם השיר> שם השיר.שלב ראשון | הצבעת השופטים> סקעת.שלב ראשון | הצבעת השופטים> פלס.שלב ראשון | הצבעת השופטים> מוקי.שלב ראשון | הצבעת השופטים> אטדגי.שלב ראשון | ציון> ציון.שלב ראשון | תוצאה> תוצאה.שלב ראשון | שלב ראשון |
| --- | --- | --- | --- | --- | --- | --- | --- | --- | --- |
| 1 | נדב גדג' | "Mirrors" |  |  |  |  | 86% | עבר |  |
| 2 | נאוה תהילה ולקר | "עד מחר" |  |  |  |  | 67% | שלב שני |  |
| 3 | איקי לוי והראסטה היברו מאן | "עבודה שחורה" |  |  |  |  | 87% | עברו |  |
| 4 | שרי נחמיאס | "Bridge Over Troubled Water" |  |  |  |  | 82% | עברה |  |
| 5 | אורית ביינסאי | "Love on Top" |  |  |  |  | 45% | שלב שני |  |
| 6 | אביה שושני | "בשקט לאהוב" |  |  |  |  | 87% | עברה |  |
| 7 | סער דוידוב | "מכתב לעצמי" |  |  |  |  | 70% | עבר |  |
שלב שני
| 8 | אורית ביינסאי | "עץ ירוק מפלסטיק" |  |  |  |  | 74% | עברה |  |
| 9 | נאוה תהילה ולקר | "את לא כמו כולם" |  |  |  |  | 64% | הודחה |  |